Устав на народно читалище

„Анжела Чакърян-2008“

ГЛАВА ПЪРВА

ОБЩИ ПОЛОЖЕНИЯ

Чл.1: Народно Читалище „Анжела Чакърян-2008“, основано през 2008г. е традиционно самоуправляващо се българско културно-просветно сдружение, което изпълнява и държавни културно-просветни задачи в областта на културата. То работи на принципа на доброволността, демократизма и автономията.

Чл.2: В неговата дейност могат да участват всички физически лица без ограничения на възраст, пол, политически и религиозни възгледи и етническо самосъзнание.

Чл.3: Читалището е юридическо лице с нестопанска цел. То подлежи на вписване в регистъра на Окръжния съд.

Чл.4: Читалището поддържа отношения на сътрудничество и координация с държавните и обществените организации, на които законите възлагат права и задължения, свързани с неговата дейност, като запазва своята автономия.

Чл.5: Читалището може да се сдружава и с други читалища и сродни организации, за постигане на своите цели, за провеждане на съвместни дейности и инициативи при условията посочени в ЗНЧ.

Чл.6: Читалището работи във взаимоотношения и с други културни и научни институти, учебни заведение, обществени, стопански и нестопански организации, извършващи и подпомагащи културната дейност. То може да влиза в договорни отношения с тези или други структори, без да накърнява своите права и интересите си.

ГЛАВА ВТОРА

ЦЕЛИ, ДЕЙНОСТИ И ЗАДАЧИ

Чл.7: Целта на читалището е да задоволява потребностите на гражданите свързани с:

1.Развитие и обогатяване на културния живот, социалната и образователна дейност на населението.

2. Запазване на обичаите и традициите на българския народ.

3. Развитие на творческите заложби на подрастващото поколение и приобщаването им към ценностите и постиженията на науката, изкуството и културата.

4. Възпитаване и утвърждаване на националното самосъзнание.

5. Осигуряване на достъп до информация.

Чл.8: За постигането на своята цел читалището извършва следните дейности:

1. Поддържа библиотека, читални, фото-,фоно-,филмо и видиотеки, както създава и поддържа електронни информационни мрежи.
2. Организира школи, кръжоци, курсове, клубове, кино- и видеопоказ, празненства, концерти, чествания и младежки дейности.
3. Развива и подпомага любителското и художествено творчество.
4. Събира и разпространява знания за родния край.
5. Създава и съхранява музейни колекции съгласно Закона за културното наследство.
6. Предоставя компютърни и интернет услуги.

Чл.9: Читалище „Анжела Чакърян-2008“ може да развива допълнителна стопанска дейност свързана с предмета на основната му дейност, в съответствие с действащото законодателство, като използва приходите от нея за постигане на определените с устава цели. Читалището не разпределя печалба.

ГЛАВА ТРЕТА

УЧРЕДЯВАНЕ, ПРЕКРАТЯВА, ЧЛЕНСТВО

Чл.10:

1. Читалище“Анжела Чакърян-2008“ е основано през 2008 година.
2. То се регистрира в оксръжен съд в съответствие с §2 от предходните и заключителни разпоредби и м МК в съответствие с чл.10 от ЗНЧ.
3. Сяка промяна на вписаните в съдебния регистър обстоятелства се заявява в съда в съответствие с чл.9,ал.4 от ЗНЧ.

Чл.11:

1. Читалището може да бъде прекратено по решение на Общото събрание, взето в съответствие с чл.19 и 20 на Устава и вписването в регистъра на окръжния съд.
2. Читалището може да бъде прекратено и по решение на окръжния съд съгласно чл.27 от ЗНЧ.

Чл.12: Членовете на читалище „Анжела Чакърян-2008“ могат да бъдат индивидуални, колективни, почетни, дарители.

Чл.13:

1. Индивидуалните членове са български граждани. Те са действителни и спомагателни.
2. Действителните членове са дееспособни лица,които плащат редовно членския си внос, трябва да са навършили 18 години и да участват в дейността на Читалището. Те имат право да избират и да бъдат избирани. Право на глас имат тези, които са плащали членския си внос за текущата година.
3. Спомагателни членове са лица до 18 години, които нямат право да избират и да бъдат избирани и имат съвещателен глас.
4. Членството се учредява или продължава с акта на плащането на членския внос. Води се регистър на читалищните членове.
5. Членството се прекратява:

* С писмено заявление на читалищния член;
* Когато не участва в дейността на читалището;
* Когато не е платен членския внос в рамките на календарната година;
* Когато не участва в три последователни заседания но Общото събрание;
* Когато общото събрание изключи читалищен член за грубо нарушение на Устава, за поведение, уронващо доброто име на читалището или за нанесени стопански и финансови щети в особено големи размери.

1. Нови членове се приемат от Общото събрание.

Чл.14:

1. ЧЛЕНОВЕТЕ на читалище“Анжела Чакърян-2009“ имат право:
2. Да избират ръководни органи и да бъдат избирани в тях, ако най-малко 2 години непосредствено преди избора са били членове на читалището.
3. Да получават информация за дейността на читалището.
4. Да участват в обсъждането дейността на читалището
5. Да ползват с предимство неговата база и услугите му.
6. ЧЛЕНОВЕТЕ на читалище „Анжела Чакърян-2008“ са длъжни:

1.Да плащат редовно членския си внос – размер на 2 лв.

2.Да спазват Устава на читалището.

3.Да участват според възможностите си в дейността на читалището.

4.Да опазват недвижимото имущество и предприемат стъпки за обогатяването му.

5.Да не уронват доброто име и престижа на читалище „Анжела Чакърян-2008“.

Чл.15:

1. Колективни членове на читалище“Анжела Чакърян-2008“ могат да бъдат:

1.Професионални и стопански организации.

2.Търговски дружества, регистрирани по установения ред, кооперации и сдружения с нестопанска цел.

3.Културно-просветни и любителски клубове, творчески колективи, учебни заведения.

2. Колективните членове съдействат:

1.За осъществяване целите на читалище „Анжела Чакърян-2008“.

2.Подпомагат финансово дейностите по поддържането и обогатяването на материалната база.

3.Имат право на един глас.

3. Членството на колективните членове се учредява и поддържа чрез писмено споразумение или договор, които не могат да накърняват интересите на читалище „Анжела Чакърян-2008“.

4. Колективното членство се прекратява:

1.По писмено искане на колективен член.

2.При фактическо прекъсване на взаимоотношенията между колективен член и читалище „Анжела Чакърян-2008“ в продължение на една календарна година.

Чл.16: Почетните членове на читалище „Анжела Чакърян-2008“ са български и чужди граждани, както и дарители с изключителни заслуги към него.

ГЛАВА ЧЕТВЪРТА

УПРАВЛЕНИЕ

Чл.17: Органите за управление на читалище „Анжела Чакърян-2008“ са:

1.Общото събрание.

2.Читалищното настоятелство.

3.Проверителната комисия.

Чл18: Върховен орган на читалището е Общото събрание. То се състои от всички членове на читалището, имащи право на глас.

Чл.19: Общото събрание:

1.Изменя и допълва Устава.

2.Избира и освобождава членове на Настоятелството, Проверителната комисия и Председателя.

3.Изключва членове на читалището.

4.Определя основните насоки за дейността на читалището.

5.Взема решения за членуване или прекратяване на членството в Читалищното сдружение.

6.Приема бюджета на читалището.

7.Приема годишншя отчет до края та януари на следващата година.

8.Обявява почетни членове,в т.ч. дарителите.

9.Отменя решения на органите на читалище „Анжела Чакърян-2008“

10.Взема решения за отнасяне до съда на незаконосъобразни действия на ръководството или на отделни членове.

11.Взема решения за прекратяване на читалището. Решенията на Общото събрание са задължителни за другите органи на читалището.

12.Определя размера на членския внос.

13.Взема решения за откриване на клонове на читалището след съгласуване с общината.

Чл.20: Събрания

1.Редовно общо събрание на Народно читалище „Анжела Чакърян-2008“ се свиква от Настоятелството веднъж годишно.

2.Извънредно общо събрание на Народно читалище „Анжела Чакърян-2008“ може да бъде свикано и по искане на Настоятелството, и по искане на Проверителната комисия, и по решение на 1/3 от членовете, имащи право на глас. При отказ на настоятелството да свика извънредно общо събрание до 15 дни от постъпването на искането, Проверителната комисия или 1/3 от членовете на читалището с право на глас могат извънредно общо събрание от свое име.

3.Поканата за събранието съдържа дневния ред, датат, часа, мястото на провеждане и кой го свиква. Поканата трябва да бъде получена срещу подпис или връчена не по-късно от 7 дни преди датата на провеждането. В същия срок на общодостъпни места, на вратата на читалището и чрез медиите трябва да бъде залепена покана за събранието.

4.Общото събрание е законно, ако присъстват най-малко половината от имащите право на глас членове на Народно читалище „Анжела Чакърян-2008“. При липса на кворум събранието се отлага с един час. Тогава събранието е законно, ако на него присъстват не по-малко от 1/3 от членовете при редовно общо събрание.

5.Решенията се вземат с мнозинство на повече от половината от присъстващите членове с право на глас, освен решенията по чл.14,ал.1,т.1,4,10,11,12 от Закона за народните читалища, които се вземат с мнозинство най-малко 2/3 от всички членове на читалището.

6.Две трети от членовете на Общото събрание на Народно читалище „Анжела Чакърян-2008“ могат да предявят иск пред окръжния съд по седалището на читалището за отмяна на решение на общото събрание, ако то противоречи на Закона или Устава.

7.Иск се предявява в едномесечен срок от узнаването на решението, но не по-късно от една година от датата на вземане на решението.

8.Прокурорът може да иска от Окръжния съд по седалището на читалището да отмени решение на Общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

Чл.21: ЧИТАЛИЩНОТО НАСТОЯТЕЛСТВО:

1. Изпълнителен орган на Народно читалище „Анжела Чакърян-2008“ е Читалищното настоятелство. То се състои от три члена, избрани за 3 години. Те не могат да имат да имат роднински връзка по права и съребрена линия до четвърта степен.
2. Настоятелството:

1.Свиква общото събрание и изпълнява взетите от него решения.

2.Подготвя и внася в Общото събрание проект за бюджет на читалището, следи за изпълнението му и утвърждава щата му.

3.Подготвя и внася в Общото събрание отчет по бюджета и дейността на читалището.

4.Назначава секретаря на читалището и утвърждава длъжностната му характеристика.

5.Взема решения относно изпълняването на програмата и приетия годишен бюджет.

6.Взема решения за назначаване на щатния и хонорования персонал и за определяне на хонорарите им и трудовите възнаграждения.

7.Приема годишни планове за работа на читалището и програмите на отделните колективи.

8.Взема решения за сдружаване на читалището, с изключение на решения, свързани по чл.14,ал.1,тл6 от ЗНЧ.

9.Решава въпросите за създаване и закриване на колективи за художествено творчество, школи , курсове и други.

10.Взема решения за стопанисването на читалищното имущество, за придобиване на недвижимо имущество, за отдаване на имущество под наем или под аренда, за определяне размера на таксите, наемите, аредните вноски, за образуване и управление на целеви фондове, в т.ч. и в изпълнение на дарения.

11.Решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участи в такива, свързани с дейността на читалището.

12.Взема решения за морално и материално стимулиране и поощтряване на читалищни членове и дейци, работещи в читалището.

3. Настоятелството се свиква най-малко веднъж на тримесечие. При необходимост на тези заседания могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете си.

Чл.22:

1.Председателят на читалището се избира пряко от Общото събрание за три години въз основа на чл.17 от ЗНЧ.

2.Председателят представлява читалището.

3.Свиква и ръководи заседанието на Настоятелството и председатества Общото събрание.

4.Сключва и прекратява трудовите договори със служителите, съобразно бюджета на читалището и въз основа на решение на Настоятелството. Сключва и прекратява трудовия договор със секретаря въз основа на решение на Настоятелството и контролира работата му по текущата дейност. Изготвя длъжностната му характеристика.

Чл.23:

1.Секретарят на читалището:

-организира изпълнението на решенията на Настоятелството, включително решенията за изпълнението на бюджета.

- организира текущата, основната и допълнителната дейност.

-отговаря за работата на щатния и хонорувания персонал.

-представлява читалището заедно и поотделно с Председателя(

2.Секретарят не може да е в роднински връзки с членовете на Настоятелството и на Проверителната комисия по права и съребрена линия до четвърта степен, както и да бъде съпрег /съпруга/ на председателя на читалището.

Чл.24:

1.Проверителната комисия се състои от трима членове, избрани за три години. Не могат да бъдат членове лица, които са в трудово-правни отношения с читалището или са роднини на членове на Настоятелството, на председателя и секретаря по права линия,съпрузи, братя, сестри и роднини по сватовство от първа степен.

2-Проверителната комисия осъществява контрол върху дейността на Настоятелството, председателя и секретаря на читалището по спазване на Закона, Устава и решенията на общото събрание.

3.При костатиране на нарушения, Проверителната комисия уведомява Общото събрание на читалището, а при данни за извършено престъпление – органите на прокуратурата.

4.Комисията взема решения с мнозинство повече от половината.

Чл.25: Когато поради смърт, трайна физическа невъзможност или подаване на оставка, Председателят на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените по чл.21,ал.1 и чл.22 и чл.24, в срок от два месеца. Общото събрание избира нов Председател или попълва състава на съответния орган.

Чл.26: Не могат да бъдат избирани за членове на Настоятелството и Проверителната комисия и лица, които са осъждани на лишаване от свобода за умишлени престъпления от общ характер.

Чл.27: Членовете на Настоятелството, включително Председателят и Секретарят, подават Декларации за конфликт на интереси при условия и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

ГЛАВА ПЕТА

ИМУЩЕСТВО И ФИНАНСИ

Чл.28: Имуществото на читалището се състои от собствени недвижими имоти, движими имоти, ценни книжа, авторски права, вземания и от предоставени за безвъбмездно ползване недвижими имоти.

Чл.29: Народното читалище полага еднакви грижи на добър стопанин за опазване и обогатяване както и на собственото , така и на ползваното имущество.

Чл.30: Читалището набира средства от следните източници:

1.Членски внос.

2.Културно-просветна и информационна дейност, включително школи и курсове.

3. Субсидия от държавния и общинския бюджет.

4.Наеми от движимо и недвижимо имущество.

5.Дарения и завещания.

6.Други приходи, включително и от стопанска дейност.

Чл.31: Единният читалищен бюджет се формира от всички приходоизточници – собствени и от субсидии.

Чл.32: Читалищното настоятелство изготвя годишния отчет за приходите и разходите, който се приема от Общото събрание.

Чл.33: Отчетът за изразходваните от бюджета средства се представя в общината, на чиито територия се намира читалището в срок до 31 март на следващата година.

Чл.34: Председателят на читалището на територията на общината ежегодно, в срок до 10 ноември представя на Кмета предложения за своята дейност през следващата година.

1.Кметът на общината внася направените предложения в общинския съвет, който приема годишната програма за развитието на читалищната дейност в общината.

2.Програмата по ал.1 се изпълнява от читалището въз основа на финансово обезпечени договори, сключени с кмета на общината.

3.Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.1 и за изразходваните от бюджета средства през предходната година.

4.Докладите по ал.3 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища – вносители на докладите.

Счетоводната отчетност се води в съответствие със Закона за счетоводството и подзаконовите документи.

ГЛАВА ШЕСТА

ПРЕКРАТЯВАНЕ

Чл.35: Читалището може да бъде прекратено по решение но Общото събрание или на Окръжния съд.

Чл.36: Окръжният съд постановява решение за прекратяване на читалището, ако:

1.Дейността му противоречи на Закона за народните читалища, Устава и добрите нрави.

2.Имуществото му не се ползва според целите на читалището и при трайна невъзможност читалището да действа.

3.Е на лице трайна невъзможност читалището да действа или не развива дейност за период две години; в тези случаи Министърат на културата изпраща сигнал до прокурора за констатирана липса на дейност на читалището.

4.Не е учредено по законния ред.

5.Е обявено в несъстоятелност.

6.Прекратяването на читалището по решение на окръжния съд маже да бъде постановено по искане на прокурора, направено самостоятелно или след подаден сигнал от Министъра на културата.

7.Прекратяването на читалището по искане на прокурора се вписва служебно.

8.За неуредени в ЗНЧ случаи се прилага Законът за юридическите лица с нестопанска цел.

ГЛАВА СЕДМА

ЗАКЛЮЧИТЕЛНИ РАЗПОРЕДБИ

1.Читалището има име – „Анжела Чакърян-2008 година“

2.Читалището има кръгъл печат, надпис Народно Читалище „Анжела Чакърян-2008г.“ с окръжност в средата със същия надпис на арменски език.

3.Празник на читалището е 16 май.





НАСТОЯТЕЛСТВО

1.Анник Саркис Дахлиян – председател

2.Флора Ахарон Артюнян – секретар

3.Диана Бохос Артюнян – член

ПРОВЕРИТЕЛНА КОМИСИЯ

1.Бохос Артюн Шамлиян – председател

2.Стефка Маринова Бахдикян – член

3.Мариам Оник Терзиян - член